plato-philosophy.respublica 9.586
οἱ ἄρα φρονήσεως καὶ ἀρετῆς ἄπειροι , εὐωχίαις δὲ καὶ τοῖς τοιούτοις ἀεὶ συνόντες , κάτω , ὡς ἔοικεν , καὶ μέχρι πάλιν πρὸς τὸ μεταξὺ φέρονταί τε καὶ ταύτῃ πλανῶνται διὰ βίου , ὑπερβάντες δὲ τοῦτο πρὸς τὸ ἀληθῶς ἄνω οὔτε ἀνέβλεψαν πώποτε οὔτε ἠνέχθησαν , οὐδὲ τοῦ ὄντος τῷ ὄντι ἐπληρώθησαν , οὐδὲ βεβαίου τε καὶ καθαρᾶς ἡδονῆς ἐγεύσαντο , ἀλλὰ βοσκημάτων δίκην κάτω ἀεὶ βλέποντες καὶ κεκυφότες εἰς γῆν καὶ εἰς τραπέζας βόσκονται χορταζόμενοι καὶ ὀχεύοντες , καὶ ἕνεκα τῆς τούτων πλεονεξίας λακτίζοντες καὶ κυρίττοντες ἀλλήλους σιδηροῖς κέρασί τε καὶ ὁπλαῖς ἀποκτεινύασι διʼ ἀπληστίαν , ἅτε οὐχὶ τοῖς οὖσιν οὐδὲ τὸ ὂν οὐδὲ τὸ στέγον ἑαυτῶν πιμπλάντες . παντελῶς , ἔφη ὁ Γλαύκων , τὸν τῶν πολλῶν , ὦ Σώκρατες , χρησμῳδεῖς βίον . ἆρʼ οὖν οὐκ ἀνάγκη καὶ ἡδοναῖς συνεῖναι μεμειγμέναις λύπαις , εἰδώλοις τῆς ἀληθοῦς ἡδονῆς καὶ ἐσκιαγραφημέναις , ὑπὸ τῆς παρʼ ἀλλήλας θέσεως ἀποχραινομέναις , ὥστε σφοδροὺς ἑκατέρας φαίνεσθαι , καὶ ἔρωτας ἑαυτῶν λυττῶντας τοῖς ἄφροσιν ἐντίκτειν καὶ περιμαχήτους εἶναι , ὥσπερ τὸ τῆς Ἑλένης εἴδωλον ὑπὸ τῶν ἐν Τροίᾳ Στησίχορός φησι γενέσθαι περιμάχητον ἀγνοίᾳ τοῦ ἀληθοῦς ; πολλὴ ἀνάγκη , ἔφη , τοιοῦτόν τι αὐτὸ εἶναι . τί δέ ; περὶ τὸ θυμοειδὲς οὐχ ἕτερα τοιαῦτα ἀνάγκη γίγνεσθαι , ὃς ἂν αὐτὸ τοῦτο διαπράττηται ἢ φθόνῳ διὰ φιλοτιμίαν ἢ βίᾳ διὰ φιλονικίαν ἢ θυμῷ διὰ δυσκολίαν , πλησμονὴν τιμῆς τε καὶ νίκης καὶ θυμοῦ διώκων ἄνευ λογισμοῦ τε καὶ νοῦ ; τοιαῦτα , ἦ δʼ ὅς , ἀνάγκη καὶ περὶ τοῦτο εἶναι . τί οὖν , ἦν δʼ ἐγώ · θαρροῦντες λέγωμεν ὅτι καὶ περὶ τὸ φιλοκερδὲς καὶ τὸ φιλόνικον ὅσαι ἐπιθυμίαι εἰσίν , αἳ μὲν ἂν τῇ ἐπιστήμῃ καὶ λόγῳ ἑπόμεναι καὶ μετὰ τούτων τὰς ἡδονὰς διώκουσαι , ἃς ἂν τὸ φρόνιμον ἐξηγῆται , λαμβάνωσι , τὰς ἀληθεστάτας τε λήψονται , ὡς οἷόν τε αὐταῖς ἀληθεῖς λαβεῖν , ἅτε ἀληθείᾳ ἑπομένων , καὶ τὰς ἑαυτῶν οἰκείας , εἴπερ τὸ βέλτιστον ἑκάστῳ , τοῦτο καὶ οἰκειότατον ; ἀλλὰ μήν , ἔφη , οἰκειότατόν γε .
Lemmas: ὁ ἄρα φρόνησις καί ἀρετή ἄπειρος , εὐωχία δέ καί ὁ τοιοῦτος ἀεί σύνειμι , κάτω , ὡς ἔοικα , καί μέχρι πάλιν πρός ὁ μεταξύ φέρω τε καί ταύτῃ πλανάω διά βίος , ὑπερβαίνω δέ οὗτος πρός ὁ ἀληθής ἄνω οὔτε ἀναβλέπω πώποτε οὔτε φέρω , οὐδέ ὁ εἰμί ὁ εἰμί πληρόω , οὐδέ βέβαιος τε καί καθαρός ἡδονή γεύω , ἀλλά βόσκημα δίκη κάτω ἀεί βλέπω καί κύπτω εἰς γῆ καί εἰς τράπεζα βόσκω χορτάζω καί ὀχεύω , καί ἕνεκα ὁ οὗτος πλεονεξία λακτίζω καί κυρίσσω ἀλλήλων σιδήρεος κέρας τε καί ὁπλή ἀποκτείνω διά ἀπληστία , ἅτε οὐ ὁ εἰμί οὐδέ ὁ εἰμί οὐδέ ὁ στέγω ἑαυτοῦ πίμπλημι . παντελής , φημί ὁ Γλαύκων , ὁ ὁ πολύς , ὦ Σωκράτης , χρησμῳδέω βίος . ἆρα οὖν οὐ ἀνάγκη καί ἡδονή σύνειμι μείγνυμι λύπη , εἴδωλον ὁ ἀληθής ἡδονή καί σκιαγραφέω , ὑπό ὁ παρά ἀλλήλων θέσις ἀποχραίνω , ὥστε σφοδρός ἑκάτερος φαίνω , καί ἔρως ἑαυτοῦ λυσσάω ὁ ἄφρων ἐντίκτω καί περιμάχητος εἰμί , ὥσπερ ὁ ὁ Ἑλένη εἴδωλον ὑπό ὁ ἐν Τροία Στησίχορος φημί γίγνομαι περιμάχητος ἄγνοια ὁ ἀληθής ; πολύς ἀνάγκη , φημί , τοιοῦτος τις αὐτός εἰμί . τίς δέ ; περί ὁ θυμοειδής οὐ ἕτερος τοιοῦτος ἀνάγκη γίγνομαι , ὅς ἄν αὐτός οὗτος διαπράσσω ἤ φθόνος διά φιλοτιμία ἤ βία διά φιλονικία ἤ θυμός διά δυσκολία , πλησμονή τιμή τε καί νίκη καί θυμός διώκω ἄνευ λογισμός τε καί νόος ; τοιοῦτος , ἠμί δέ ὅς , ἀνάγκη καί περί οὗτος εἰμί . τίς οὖν , εἰμί δέ ἐγώ · θαρσέω λέγω ὅτι καί περί ὁ φιλοκερδής καί ὁ φιλόνικος ὅσος ἐπιθυμία εἰμί , ὁ μέν ἄν ὁ ἐπιστήμη καί λόγος ἕπομαι καί μετά οὗτος ὁ ἡδονή διώκω , ὅς ἄν ὁ φρόνιμος ἐξηγέομαι , λαμβάνω , ὁ ἀληθής τε λαμβάνω , ὡς οἷος τε αὐτός ἀληθής λαμβάνω , ἅτε ἀλήθεια ἕπομαι , καί ὁ ἑαυτοῦ οἰκεῖος , εἴπερ ὁ ἀγαθός ἕκαστος , οὗτος καί οἰκεῖος ; ἀλλά μήν , φημί , οἰκεῖος γε .